Antro rango armijos komisaras

Antro rango armijos komisaras () – politinių darbuotojų (komisarų) karinis laipsnis Raudonojoje armijoje 1935–1943 m., atitikęs karinį laipsnį antro rango komandarmas. Aukštesnis laipsnis – pirmo rango armijos komisaras (atitiko laipsnį pirmo rango komandarmas), žemesnis laipsnis – korpuso komisaras (atitiko laipsnį komkoras).

Laipsnis įvestas kartu su kitais asmeniniais kariniais laipsniais 1935 m. rugsėjo 22 d. TSRS CVK ir TSRS LKT nutarimu.
1942 m. spalio 19 d. VGK nutarimu karinių komisarų institutas buvo panaikintas. Visi antro rango komisarai gavo atitinkamus armijos ar laivyno laipsnius.

Skiriamieji ženklai 
Antro rango armijos komisaro skiriamieji ženklai – apykakliniuose antsiuvuose po keturis rombus be kariuomenės rūšies emblemos bei bendras visų politinių darbuotojų ženklas (prisiūta raudona penkiakampė žvaigždė su pjautuvu ir kūju ant abiejų rankovių virš rankogalių. 1941 m. rugpjūčio 1 d. buvo nurodyta šiuos žvaigždės pavidalo antsiuvus nebenešioti.

Antro rango armijos komisarų sąrašas 
 1935-11-20 – Michailas Amelinas (Михаил Петрович Амелин) (1896–1937) – Karinės tarybos narys, Kijevo karinės apygardos politinės valdybos viršininkas. Sušaudytas.
 1935-11-20 – Lazaris Aronštamas (Лазарь Наумович Аронштам) (1896–1938) – Karinės tarybos narys, Ypatingosios Raudonosios Vėliavos Tolimųjų Rytų armijos politinės valdybos viršininkas. Sušaudytas.
 1935-11-20 – Antonas Bulinas (Антон Степанович Булин) (1894–1938) – Karinės tarybos narys, Baltarusijos karinės apygardos politinės valdybos viršininkas. Sušaudytas 1938-07-29. Reabilituotas 1955 m.
 1935-11-20 – Georgijus Vekličevas (Георгий Иванович Векличев) (1898–1938) – Karinės tarybos narys, Maskvos karinės apygardos politinės valdybos viršininkas. Sušaudytas.
 1935-11-20 – Aleksandras Grišinas (Александр Сергеевич Гришин) (1891–1937) – Karinės tarybos narys, Baltijos laivyno politinės valdybos viršininkas. Nusišovė.
 1935-11-20 – Grigorijus Guginas (Григорий Иванович Гугин) (1896–1937) – Karinės tarybos narys, Juodosios jūros laivyno politinės valdybos viršininkas. Sušaudytas.
 1935-11-20 – Borisas Ipas (Борис Михайлович Иппо) (1898–1937) – Karinės politinės N. Tolmačiovo vardo akademijos viršininkas, Karinės tarybos prie TSRS gynybos liaudies komisaro narys. Sušaudytas.
 1935-11-20 – Sergejus Koževnikovas (Сергей Николаевич Кожевников) (1896–1938) – Karinės tarybos narys, Charkovo karinės apygardos politinės valdybos viršininkas. Sušaudytas.
 1935-11-20 – Michailas Landa (Михаил Маркович Ланда) (1890–1938) – laikraščio Raudonoji žvaigždė atsakingasis redaktorius. Sušaudytas.
 1935-11-20 – Augustas Mezis (Август Иванович Мезис) (1894–1938) – Karinės tarybos narys, Pavolgio karinės apygardos politinės valdybos viršininkas. Sušaudytas.
 1935-11-20 – Grigorijus Okunevas (Григорий Сергеевич Окунев) (1900–1938) – Karinės tarybos narys, Ramiojo vandenyno laivyno politinės valdybos viršininkas. Sušaudytas.
 1935-11-20 – Gaikas Osepianas (Гайк Александрович Осепян) (1891–1937) – DVRA Vyriausiosios politinės valdybos viršininkas, Sušaudytas.
 1935-11-20 – Josifas Slavinas-Basas (Иосиф Еремеевич Славин-Бас) (1893–1938) – DVRA Aukštųjų mokymo įstaigų valdybos viršininkas. Sušaudytas.
 1935-11-20 – Piotras Smirnovas (Пётр Александрович Смирнов) (1897–1938) – Karinės tarybos narys, Leningrado karinės apygardos politinės valdybos viršininkas. 1937 m. pakeltas į pirmo rango armijos komisarus. Sušaudytas.
 1935-11-20 – Aleksandras Šifresas (Александр Львович Шифрес) (1898–1938) – DVRA Karinės ūkinės akademijos viršininkas, Karinės tarybos prie TSRS gynybos liaudies komisaro narys. Sušaudytas.
 1937-06-15 – Janas Berzinas (Ян Карлович Берзин) (1889–1938) – DVRA Vyriausiosios žvalgybos valdybos viršininkas, Karinės tarybos prie TSRS gynybos liaudies komisaro narys. Sušaudytas.
 1937-12-31 – Levas Mechlis (Лев Захарович Мехлис) (1889–1953) – DVRA Vyriausiosios politinės valdybos viršininkas. 1939 m. pakeltas į pirmo rango armijos komisarus.
 1938 (?) – Jefimas Ščadenka (Ефим Афанасьевич Щаденко) (1885–1951) – DVRA vadų ir vadovaujančių asmenų sudėties valdybos viršininkas. 1939 m. pakeltas į pirmo rango armijos komisarus.
 1939-05-01 – Ivanas Rogovas (Иван Васильевич Рогов) (1899–1949) – Darbininkų ir valstiečių Raudonojo laivyno Vyriausiosios politinės propagandos valdybos viršininkas. Vėliau peratestuotas į kranto tarnybos generolus leitenantus.
 1940-04-04 – Aleksandras Zaporožecas (Александр Иванович Запорожец) (1899–1959) – Maskvos karinės apygardos Karinės tarybos narys. 1941 m. pakeltas į pirmo rango armijos komisarus.
 1940-06-20 – Nikolajus Biriukovas (Николай Иванович Бирюков) (1901–1974) – Vakarų Ypatingosios karinės apygardos 3-iosios armijos Karinės tarybos narys. Peratestuotas į tankų kariuomenės generolą leitenantą.
 1940-06-20 – Vladimiras Borisovas (Владимир Николаевич Борисов) (1901-?) – DVRA Vyriausiosios politinės propagandos valdybos viršininko pavaduotojas. 1941 m. liepos mėn. 5 metams nuteistas už sukčiavimą.
 1941-10-22 – Pavelas Stepanovas (Павел Степанович Степанов) (1901–1977) – TSRS KOP vado pavaduotojas politinei daliai. Peratestuotas į aviacijos generolus majorus.
 1941-11-17 – Fiodoras Kuznecovas (Фёдор Федотович Кузнецов) (1904–1979) – DVRA Vyriausiosios politinės propagandos valdybos viršininko pavaduotojas. Peratestuotas į generolus leitenantus.

Nuorodos 

Kariniai laipsniai
TSRS kariniai laipsniai